Što nam čini tehnologija?

 Jeste li se ikada pitali zašto danas u svijetu ima toliko pretilih ljudi? Jeste li se ikada pitali zašto ljudi sve manje vremena borave u prirodi? Evo odgovora. Sve je počelo s razvojem tehnologije. Čovjek je izumio računalo, mobitel, tablet, televizor i sva ostala tehnološka čuda te je tako naštetio samome sebi.

 Danas je mnogo mladih jednostavno „prikovano“ uz ekran. Vise za ekranom satima i satima, umjesto da uživaju u životu koji nije virtualan. Tehnologija nam je na neki način olakšala život, ali nam je više naštetila nego pridonijela njegovoj kvaliteti. Ljudi su prije većinu vremena provodili vani, a zašto? Zato jer ih nije sprečavala tehnologija i virtualan svijet. Ljudima prije nije trebao internet. Nije im trebao niti facebook, twitter, niti ostale suvremene izmišljotine kako bi komunicirali s drugim ljudima.

 Sve što je njima bilo potrebno je ljubav i sloboda. Ljudi i danas imaju slobodu, ali je posve pogrešno iskorištavaju. No, to se može promijeniti. Moraju se riješiti te ogromne ovisnosti koja im uništava život. Ne mogu reći da sam ja bolja od njih, jer i ja imam facebook profil, no, ja ga gotovo i ne koristim. Nastojim samu sebe promijeniti radi boljeg života. Nastojim biti uzor svim ljudima oko sebe.

 Zato, mobitele, tablete i ostale nepotrepštine bacite u stranu i ne zamarajte se njima. Ima i boljih stvari u životu. Umjesto da se usredotočite na nepotrebne stvari, zašto se ne usredotočite na boravak s obitelji ili prijateljima u prirodi? Usredotočite se na izmamljivanje osmijeha na lice sebi i drugima. Upoznajte ljepšu stranu života. Od srca to savjetujem svim ljudima na planetu.

Iva Fučkar, VII. r.